બીજી તરફ ગુરૂપ્રસાદ સોસાયટીમાં આ વાત આગની જેમ ફેલાઇ ગઇ અને ‘તમાશાને તેડું ના હોય?’ આ કહેવતની જેમ સેંકડો લોકો જે ઘરમાંથી વૃધ્ધાની લાશ મળી હતી તેની બહાર ગોઠવાઇ ગયા હતા. કંટ્રોલ રૂમના મેસેજથી આવેલી પહેલી જીપસીમાંથી ઉતરેલા પોલીસકર્મીઓ હજુ ઘરમાં જ હતા. બહાર ભીડ માથું ફાડતી દુર્ગંધથી બચવા મોઢે રૂમાલ દેતા અને ઘરમાં શું થઇ રહ્યું છે તે જોવા ઘરમાં ‘ડોકાચીયા’ કરી રહી હતી. કોઇ બારીમાંથી અંદર નજર નાંખતુ તો કોઇ અર્ધખુલ્લા દરવાજામાંથી નજર ઘૂસાડતુ.